CELEX: 62022TN0062
Language: ga
Date: 2022-01-28 00:00:00
Title: Cás T-62/22: Caingean arna taisceadh an 28 Eanáir 2022 – an Eastóin v an Coimisiún

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/24
            
         
      Caingean arna taisceadh an 28 Eanáir 2022 – an Eastóin v an Coimisiún
      (Cás T-62/22)
      (2022/C 148/43)
      Teanga an cháis: an Eastóinis
      
         Páirtithe
      
      
         Iarratasóir: Poblacht na hEastóine (ionadaí: M. Kriisa)
      
         Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  cinneadh cur chun feidhme an Choimisiúin Eorpaigh an 17 Samhain 2021, a mhéid go mbaineann sé le Poblacht na hEastóine maidir le suim EUR 634 057,30, a neamhniú;
               
            
                  —
               
               
                  a ordú don chosantóir na costais a íoc.
               
            
         Saincheisteanna dlí agus príomhargóintí
      
      Bunaítear an chaingean ar na trí shaincheist dlí a leanas:
      
                  1.
               
               
                  An chéad saincheist dlí – Rinne an Coimisiún Eorpach Airteagal 21 de Rialachán Cur Chun Feidhme Uimh. 809/2014 (1) i dteannta le hAirteagal 30 de Rialachán Tarmligthe (AE) Uimh. 640/2014 (2) a léirmhíniú agus a chur chun feidhme go hearráideach agus de réir sin tháinig sé ar an gconclúid mhícheart nach bhfuil an córas san Eastóin maidir le hiarratais ar chabhair a thíolacadh i gcomhréir leis na forálacha sin.
               
            
                  2.
               
               
                  An dara saincheist dlí – Rinne an Coimisiún Eorpach Airteagal 30(2) de Rialachán Uimh. 640/2014 a léirmhíniú go treallach agus, dá bhrí sin, a chur i bhfeidhm go mícheart.
               
            
                  3.
               
               
                  An tríú saincheist dlí – Sháraigh an Coimisiún Eorpach an oibleagáid maidir le cúiseanna a lua agus an prionsabal maidir le dea-riarachán toisc nach raibh sé in ann cúiseanna sách soiléir a thabhairt maidir le cén fáth nach gcomhlíontar dlí an Aontais leis an ionadú ar ainmhithe a cheadaítear san Eastóin.
               
            
         (1)  Rialachán Cur Chun Feidhme (AE) Uimh. 809/2014 ón gCoimisiún an 17 Iúil 2014 lena leagtar síos rialacha cur chun feidhme maidir le Rialachán (AE) Uimh. 1306/2013 ó Pharlaimint na hEorpa agus ón gComhairle maidir leis an gcóras comhtháite riaracháin agus rialaithe, bearta forbartha tuaithe agus treaschomhlíontacht (IO 2014 L 227, lch. 69).
      
         (2)  Rialachán Tarmligthe (AE) Uimh 640/2014 ón gCoimisiún an 11 Márta 2014 lena bhforlíontar Rialachán (AE) Uimh. 1306/2013 ó Pharlaimint na hEorpa agus ón gComhairle maidir leis an gcóras comhtháite riaracháin agus rialaithe agus na coinníollacha maidir le híocaíochtaí agus pionóis riaracháin a bhaineann le híocaíochtaí díreacha, bearta forbartha tuaithe agus treaschomhlíontacht a údarú nó a tharraingt siar (IO 2014 L 181, lch. 48).